
Karnaval gran marcha 2023 


Bo akshon 
positivo, kombiná 
ku pensamentu 
positivo, ta resultá 
den éksito. 


ALJANO A DUNA 
KEHO 

KRALENDIJK -- Na 
Boneiru por a ripará un 
konfushon total den wikènt 
tras di lomba, pa loke ta tra- 
ta e plannan pa Bachelors 
Beach, tambe konosí bou 
di e nòmber Playa Fòrn’i 
Kalki. Aunke ku algun 
tempu pasá a presentá plan- 
nan grandi pa e playa akí, 
a lanta hopi krítika bou di 
poblashon ku tabata sinti ku 
e playa lo pèrdè su identi- 
dat i atrakshon i ku esaki lo 
keda dominá pa turista ku ta 
bishitá e isla. 
Tambe, segun un pu- 
blikashon di Awor.nu por 
a skucha e krítika ku den 
plannan original lo a tene 
kuenta ku muchu tiki lugá 


Awor sí niun hende ta komprondé mas 
Ki intenshon tin ku Bachelors Beach 


di stashoná outo, miéntras 
ku for di awor en general 
kasi hinter e tereno ta yen 
di vehíkulo. 
Resientemente den un 
entrevista ku eskritor Auke 
van der Berg a tene ku 
Diputado Hennyson Thiel- 
man, esaki a sugirí ku e 
plannan original lo a kam- 
bia. “E plan original tabata 
muchu grandi, di forma ku 
nos a adaptá esaki,” asina 
Diputado Thielman a bisa 
Van der Berg. 
Riba un bòrchi ku por 
a mira den fin di siman, e 
plannan original a keda in- 
takto. Siman pasá a manda 
invitashon pa un konferen- 
sia di prensa pa ku e desa- 


royo na e playa en kuestion, 
pero esaki a keda kanselá 
djadumingu anochi lat pa 
e departamento di komuni- 
kashon di Entidat Públiko 
Boneiru. 


E bòrchi ku por a mira den wikènt ta sugirí ku nada a kambia na plannan original 
ku a haña krítika basta pisá. 


KRALENDIJK 
-- 
Lesadónan di ABC Online 
Media ta mira viktoria pa 
Demokrat i Clark Abra- 
ham. Segun enkuesta di 
ABC Online Media, Abra- 
ham lo ta esun ku ta hala 
mas tantu voto den elek- 
shon di aña akí. 
Lesadónan di Bonaire. 
nu, Awor.nu i BES-Re- 
porter, ta premirá ku Par- 
tido Demokrat i partiku- 


Sí awe tabatin elekshon 
Demokrat ku mas sosten 
larmente Clark Abraham, 
ta bai gana elekshon di dia 
15 di mart. Esaki ta bira kla 
despues di a analisá resul- 
tadonan di un enkuesta via 
di internèt ku a ehekutá di- 
anan tras di lomba. 
Di tur e 535 hende ku a 
yena e enkuesta, kasi 19% 
a indiká ku na e momentu 
akí nan ta inkliná pa vota 
pa lider di Demokrat, Clark 
Abraham. 


E di dos polítiko mas 
popular, segun e mesun 
enkuesta, ta e kabesante 
di Movementu di Pueblo 
Boneriano (MPB), Hen- 
nyson Thielman. Segun e 
lesadónan, mas ku 12% tin 
intenshon di vota pa Thiel- 
man. 
E di tres persona mas 
popular den e enkuesta, a 
resultá Delno Tromp di De- 
mokrat. Ocho porshento di 


e lesadónan ta indiká di lo 
vota pa Tromp. 
E di kuater persona mas 
popular, a resultá Elvis Tjin 
Asjoe di MPB. E lo por 
konta ku algu mas ku 5% di 
tur voto. Humphrey Wout 
Jr., tambe MPB, ta skor 
sorprendentemente bon pa 
un polítiko relativamente 
hóben. Segun lesadónan di 
ABC Online Media, Wout 
lo haña mas o ménos 4% di 
voto riba su nòmber. 
E respondentenan ta mé- 
nos positivo tokante James 
Kroon di UPB i Daisy Cof- 
fie di M21. Den e enkuesta 
nan ta skor relativamente 
abou ku respektivamente 
1,6% i 1,4%, di e votonan. 
Ku esaki nan ta keda tras 
di hendenan manera Taty 
Frans i Gianni van den 
Heuvel, ku kada un lo por 
konta ku 1,8% di e votonan. 


Koutela 
Direktor di Linkels & 
Partners, sikólogo Harald 
Linkels, ta urgi pa tuma e 
resultadonan ku koutela. 
“Den 
enkuestanan 
den 
pasado nos a mira ku ora 


di hasi enkuesta on-line 
por mira sierto intento di 
manipulashon. Den e kaso 
akí tambe spesialmente dia 
dos i tres ku e enkuesta ta- 
bata on-line, por a mira ku 
simpatisadónan di sierto 
partido a kuminsá yena e 
enkuesta masalmente.” 
Tòg, segun Linkels ta 
bisa, e tendensia tabata 
hopi kla for di komienso. 
Tin hopi hende ta indiká ku 
na e momentu akí nan tin 
intenshon di vota pa opo- 
sishon i partikularmente pa 
Clark Abraham. 


Enkuesta personal 
Pa ta mas sigur ku e re- 
sultadonan di e enkuesta 
on-line, ta duna un imágen 
representativo di tenden- 
sianan di voto, un total di 
kuater persona den dianan 
tras di lomba a hasi enkue- 
sta tambe riba kaya. 
“Den dianan ku ta bini 
lo analisá e resultadonan 
i lo kompará tambe resul- 
tadonan di e enkuesta on- 
line, ku esnan ku a hasi 
kara pa kara,” asina Linkels 
a primintí. 

Bon dia mi hendenan. Felis final 
di temporada di karnaval i nos ta 
drenta kuaresma. Bon bisá, tempu 
normal pa bai misa ta sigui. 
*** 
Tópiko karnaval. E fiesta akí ta bon 
selebrá, e fecha òf temporada ku e 
ta awor. Kere mi, si kambia e fecha 
kisas ku e meta pa hasi karnaval 
mas grandi, esei no ta bira realidat. 
Karnaval di Boneiru ta bon i sierto 
temporada e ta kai poko na interes 
i bolbe lanta. 
*** 
E fiesta akí ta selebrá e tempu ku 
e mester ta. E ta mará na mas kos 
ku simplemente pone den un luna 
ku e ta gara mas atenshon. Ta mes- 
kos ku Regata, no ta organis’é den 
yanüari, tampoko desèmber, òf mei- 
mei di aña. A skohe òktober debí na 
situashon di tempu i mas. 
*** 
Karnaval 2023, p’ami personal- 
mente tabata bon. Kisas por mihó, 
pero e ta bon. Kiko ta pasa, aki aya 
por tende komentario i mi a papia 
ku hopi hende tokante e situashon, 
entre otro ku karnaval tin tiki grupo 
e aña akí. Ta bon pa tene kuenta 
ku mundu kompletu, pues Boneiru 
tambe, a kaba pasa un pandemia 
ku Covid-19 a plama riba hende. E 
no a bai for di mundu. Kompará ku 
1 òf 2 aña pasá, e kasonan ta hopi 
ménos. E kos akí a destrosá ekono- 
mia mundialmente. Di mes Boneiru 
tambe a eksperensi’é. 
*** 
Mi a papia ku karnavalistanan ku ta- 
batin òf tin grupo ainda i por tende 
di nan ku nan no a partisipá e biá 
aki, pasobra nan a manda karta 
pa spònser, pero reakshon ta po- 
ber. Sin sèn no por kubri fondonan 
pa partisipá den e fiesta di pueblo. 
Boneiru no ta Kòrsou, pero hopi 
Boneriano ta bai Kòrsou i Aruba 
pa gosa di e fiesta di karnaval i sin 
miedu mi ta bis’é, nan ta bisa aya 
karnaval ta mas grandi i bunita. 
Boneiru su karnaval ta chikitu. Ami 
tambe sin miedu ta bisa nan, na pro- 
mé lugá, siña konta, anto kompará 
apel ku apel. 
*** 
Mi ta bisa na mes momentu tambe 
kompará Kòrsou i Aruba huntu, no 
separá, ku Brasil. Mi ta keda pen- 
diente pa kontesta. Anto Boneiru ku 
20 mil habitante tabatin 4 grupo di 
karnaval hubenil, miéntras na Kòr- 
sou ku 175 mil habitante ku 8 òf ta 
9 grupo. Esaki pa esnan ku kisas no 
tabata sa. 
*** 
Di otro banda, mi ta kere ya pa mas 
ku 10 aña karnaval no ta masha 
interesá den komunidat di Boneiru, 
spesialmente karnavalistanan. Pa- 
sobra karnaval ta pueblo, no orga- 
nisadónan. Trahadó di karosa, trahe 
karnavalesko i esnan ku ta skirbi i 
kanta tumba i mas, nan ta hasi kar- 
naval. Si nan no tin interes, e fiesta 
no ta bira grandi. Meskos ku futbòl. 
Sí FFB organisá kampionato i 2 tim 
so inskribí, ta nan tin. FFB no ta 
trein niun hungadó, tampoko kose 
òf diseñá nan unifòrm. Dos kos, 
sea e hendenan no ta gusta karna- 
val masha mas manera nan gusta 
simadan di Rincon, òf nan no ta 
haña e koperashon di kompanianan 
manera ántes. Ta bon pa kòrda sí 
ku kompanianan tambe tabatin duru 
ku Covid-19 i awor ta rekuperando. 
*** 
KLAVE a bisa 2 aña pasá, e ta kla 
ku karnaval, pero a bolbe pone nan 
einan, di kon pasobra niun hende ke 
karga e batuta fastioso aki. Krítika 
so bo ta haña, niun palabra di danki. 
*** 


KRALENDIJK – Lider 
polítiko di 1Union pa Pue- 
blo Aljano Emerenciana, 
den su kalidat di siudadano, 
a entregá un keho na outo- 
ridat kontra esnan ku a usa 
su bos riba media sosial, sin 
su pèrmit, relashoná ku un 
diskushon ku a surgi aña 
pasá despues di morto di su 
ruman Wotty Emerenciana. 
A profilá bos di Aljano den 
un skèch trahá pa Curacao 
Jokes. “Mi no a asepta e 
kos aki i a entregá un keho 
na polis”, Aljano Emeren- 
ciana a bisa den e programa 
Aktualidat. 
Emerenciana ta enka- 
besá lista di 1Union pa 
Pueblo, un partido ku e mes 
a funda. E partido aki ta 
bolbe partisipá na elekshon 
di Konseho Insular dia 15 
di mart awor. 
Konsiente ku den kam- 


ALJANO A 
DUNA KEHO 


paña elektoral tur loke bo 
a hasi i keda sin hasi por 
persiguí bo, presentadó di 
turno di Aktualidat Bòi An- 
toin a trese e asuntu aki na 
diskushon. 
Ku su edat di 60+ tin 
hende a kere ku Aljano 
Emerenciana lo no a bai 
elekshon mas. Pero e t’ei 
ku su lista di 1Union pa 
Pueblo atrobe huntu ku 14 
kandidato. 
Aljano a splika den e 
progama Aktualidat: “Sem- 
per m’a bisa ku dia ku mi 
presentá un lista i mi op- 
tené ménos ku 100 voto 
mi ta retirá for di polítika. 
Den e último elekshon mi 
a haña 172 voto. Pues tin 
172 hende ta kere ketu bai 
den Aljano. Esei ta yena mi 
ku energia i entusiasmo pa 
sigui.” 
Den e kampaña elektoral 


aki Aljano ta atmití ku e ta 
sinti falta di su ruman hòm- 
ber Wotty ku a fayesé aña 
pasá. El a pèrdè un lucha 
kontra kanser. “Den e últi- 
mo kampaña elektoral kua- 
ter aña pasá Wotty tabata 
24/7 embolbí den kampaña 
di 1Union pa Pueblo. E ta- 
bata penetrá den tur grupo. 
Si mi bai atras na voto e 
elekshon aki ta pasobra 
Wotty no t’ei mas.” 
Pero hustamente rela- 
shoná ku morto di Wotty 
Emerenciana aña pasá a 
surgi un situashon fastioso 
i mahos, kaminda yunan 
di Wotty, pues subrinunan 
di Aljano, a pone kos riba 
facebook. Curacao Jokes a 
usa e diskushonnan aki pa 
traha un skèch ku nan a pla- 
ma riba facebook bou dje 
título bòmbòshi despues di 
entiero. 


Aljano 
a 
reakshoná 
fuerte den e programa Ak- 
tualidat: “Nos no ta famia 
di bòmbòshi. Nos ta un 
famia drechi. Ami no a 
pone kos riba facebook. A 
usa mi bos, sin pèrmit, den 
un diskurso na entiero di mi 
ruman. Ta yunan di Wotty a 
subi facebook. 
Ta un kos familiar ku 
hamas mester a yega asina 
leu. Ta for di otro sírkulo el 
a sali i mi por bisa ku nos a 
hasi un denunsia na outori- 
dat. Mi a hinka tur kos den 
man di hustisia.” 
Aljano: “Mi a mira e kos 
aki ta bini. Mi ta un visho- 
nario meskos ku mi tata. 
No por hasi mofa di loke 
mi a papia na entiero. E kos 
aki ta kalumnia ku mi no 
ta aseptá. P’esei mi a duna 
keho.” 


KRALENDIJK – Eddy 
Melaan, ta entretené famia, 
durante marcha grandi di 
karnaval 2023 na Rincon. 
Ta e hòmber di, at’e 
kachimba dal’é un trèk, 


tumba ku den pasado Eddy, 
a sali Rei di Tumba kuné. 
Djasabra 18 di febrüari, 
Eddy, tabata huntu ku su 
famia na Rincon, pa wak 
karnaval. 


Miéntras nan tabata sin- 
ta riba plenchi Emma Sint 
Jago, sperando e marcha 
yega, Eddy ku su kuarta ta- 
bata toka i kanta, pa yena e 
momentu bashí ku músika. 


Eddy ta entretené famia 


Eddy, ta un músiko konosí 
na Boneiru i músika ta su 
pashon. Riba potrèt djasa- 
bra atardi, promé ku mar- 
cha a yega na altura di e 
sitio menshoná. 

HUSTISIA 


Aksidente ku a sali for di man 


KRALENDIJK- Korte 
den Promé Instansia a a- 
tendé un kaso pro froma 
den kua un aksidente di 
outo a sali kompletamente 
for di man. Riba 15 di 
febrüari a presentá den 
sala di korte, e hòmbernan 
George B. i Rigchendly J., 
ámbos nasé na Kòrsou i 
eskoltá pa wardadónan di 
prezu. Ámbos sospechoso 
ta enkarselá den kuadro di 
aresto preventivo. Abo- 
gado mr. van Lieshout a 
defendé B., miéntras mr. 
Nicolaas a defendé J. Fis- 
kal mr. Veneberg a hiba e 
kaso dilanti hues i a akusá 
e hòmbernan di intento di 
homisidio. 
Durante e tratamentu e 
abogadonan a pidi Korte pa 
suspendé e aresto preven- 
tivo di e sospechosonan. 


E delito 
Ta trata aki di un ak- 
sidente di outo ku a tuma 
lugá entre e sospechoso B. 
i e hòmber Brian A. Nan a 
disidí di regla esaki sin in- 
volukrá polis i a palabrá ku 
nan lo topa otro e siguiente 
dia. Brian no a presentá, no 
opstante vários yamada di 
e sospechoso B. Dado mo- 
mentu e tata di Brian a tuma 
kontakto ku B. i a palabrá 
pa topa otro riba Kaya Ko- 
rona. Aki e situashon a sali 
kompletamente for di man i 
a kuminsá ku bringamentu. 
Brian a yega ku un skruf- 
drai i a hinka e sospechoso 
J. Segun e dosié penal B. 
a dal Brian ku un blòki di 
betòn riba su kabes. 
Mr. van Lieshout a kue- 
stioná e echo ku no tin un 
deklarashon médiko ku ta 


indiká ku bèrdat su kliente 
a dal Brian ku blòki. 
Pa abogado mr. Nico- 
laas, su kliente ta e víktima 
den henter e situashon. “Mi 
kliente ta esun ku a risibí 
mas daño. A propiná vários 
hinká, pero Brian sí ta den 
libertat”, el a kuestioná. 
Hues a duna ámbos so- 
spechoso e último palabra 
i B. a lesa un karta. “Brian 
a okashoná aksidente i a 
trata na kore bai. El a pa- 
labrá 9'or pa papia tokante 
e daño, e outo no ta di mi. 
El a keda sin bin i a blòk 
mi riba app i no kontestá mi 
yamadanan. El a bin ku su 
tata i 2 otro persona ku no 
tabata den e aksidente. El 
a bin ku skrufdrai i a hinka 
mi amigu. Mi ta haña tin 
sierto punto ku nos ta keda 
será i e no. Mi pregunta ta 


loke el a hasi no ta konta i 
e no ta responsabel pa loke 
el a hasi?” Pa J. e situashon 
no mester a pasa. “Si mi 
hañ’e lo mi bis’e sòri. Mi 
no ta sinti renkor. Mi no a 
bin Boneiru pa haña mi den 
e situashon aki. M’a bin pa 
bai skol. Mi ta sinti ku e 3 
luna mi a sinta den JICN, 
mi por a reflekshoná riba 
e situashon. Mi a pordoná, 


mi no sa si nan a pordoná 
mi”, el a bisa. 
Hues a rechasá e peti- 
shon pa suspendé e aresto 
preventivo. 
Korte den Promé Instan- 
sia lo atendé e kaso den su 
kontenido riba 20 di mart 
próksimo. 
Riba e potrèt por mira 
sospechoso George B. sa- 
liendo for di sala di korte. 


Nos sistema di lei: 
Ta laga víktima na kaya 


KRALENDIJK- “Awor 
mi mester bai buska un 
abogado pa por kuminsá e 
proseso pa haña daño i per- 
huisio”, víktima Henriquez 
ta splika. 
Ta trata aki di e brin- 
gamentu ku a tuma lugá 
14 di òktober último den 
pleno Kaya Grandi ku a 
laga praktikamente henter 
Boneiru den shòk. A filma 
e insidente i a kompartí es- 
aki ampliamente a traves di 
medionan sosial. E víktima 
den e kaso aki ta e hòmber 


Henriquez, el a risibí vários 
leshon. Nanishi kibrá, kon- 
vulshon i sanger den su 
urina. Fiskal a para ketu ku 
ta un milager ku Henriquez 
no a fayesé mirando kon 
duru a dal e ku skòp na su 
kabes. Den Korte Henrique 
a splika ku ainda e no a re- 
kuperá kompletamente. 
Ta remarkabel ku Hen- 
riquez no a hasi petishon pa 
daño i perhuisio. “Mi a pa- 
pia ku e kolaboradó di Ofi- 
sina Yudansa pa Víktima 
i nunka mas mi a tende di 
nan”, Henriquez ta splika 
reportero di BONERIANO. 


Durante e huisio fiskal 
a bisa ku el a manda un e- 
mail pa Ofisina Yudansa 
pa Víktima pero e no a ri- 
sibí un kontesta. Pues awor 
Henriquez mester kana e 
kaminda via lei sivil pa por 
haña kompensashon pa e 
dañonan risibí. 
E kaso aki un bia mas ta 
demostrá e posishon basta 
suak di un víktima den 
nos sistema penal. Durante 
henter e huisio tabatin un 
intérprete ku a sòru pa tra- 
dusí pa e sospechosonan. 


Niun hende a tradusí pa e 
víktima. Henriquez, ku ta 
papia spañó, no por a sigui 
e huisio aki den su totali- 
dat. No opstante ku na final 
e fiskal ku yudansa di e in- 
térprete a trata na resumí e 
huisio pa víktima. 
BONERIANO ta keda 
enfatisá ku mester enfoká 
pa e víktima tin e senti- 
mentu ku e ta mei mei di un 
proseso honesto. Esaki ta 
logra solamente si reforsá 
e posishon di e víktima i 
dun’e e respetá meresí. 

Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon 
nobo di 4 ora. E programashon aki ta ripití pa 24:00. 


REFLEKSHON DI SIMAN 
STIMASHON TA AKSHON 


“Yu chikitunan, no laga nos stima ku palabra ni ku lenga, 
ma ku echo i bèrdat.” 
1 Juan 3:18(BS) 


Bo ta gusta yuda? Bo ta gusta sirbi otro, òf bo ta gusta mas 
pa nan sirbi bo? 
Bo ta yuda otro sperando algu bèk, òf bo ta yuda pasobra 
den bo kurason tin amor i ta esei ta motivá bo? 
Bo ta enfoká solamente riba amor propio òf bo kurason ta 
yen di e amor di Dios, te ku esei ta basha ofer? 
Romanonan 5:5b ta bisa: “pasobra e amor di Dios a wòrdu 
dramá den nos kurason dor di Spiritu Santu, Kende a wòrdu 
duná na nos.” 
E versíkulo akí ta bisa nos ku e amor di Dios ta bashá den 
nos kurason. Esei no ta sosodé di mes, esei ta bini dor di 
e Spiritu Santu ku Dios ta duna nos na momento ku nos 
aseptá Kristu komo nos Salbador. 
Pues e pasonan pa ta yen di e amor di Dios ta esaki: 
Kere den Hesus i aseptá Kristu komo bo Salbador. 
Bo ta bira yu di Dios. 
Spiritu Santu di Dios ta bin biba den bo. 
E Spiritu Santu ta drama e amor di Dios den bo kurason. 
P’esei ta importante pa bo konosé e amor di Dios, pasobra 
ta e amor di Dios ta yena nos abundantemente te basha 
ofer. 
Bo tabata sa ku nos aktonan ta revelá loke tin den nos 
kurason? Stimashon ta mustrá dor di nos akshonnan. Kiko 
tin den bo kurason awe? Amor propio òf e amor di Dios? 


Laga nos stima no ku palabra, pero ku echo i bèrdat. 


Miralda Paula-Frans 


produkshon PGM 

12.00 Programa Politiko: 
MPB ta Informa Episodio 12 
13.00 Aki Bonaire: 
Timon Krioyo na Dimi i Dibo Ranch 
15.00 Herensia: 
Agripino (Roly) Bisslik 
16.00 Aktualidat: 
Aljano Emerenciana 
17.00 Aki Boneiru: 
Hans Faassen 10 aña 
Classical Music 
18.00 Herensia: 
Serapio Agustin Pinedo 
19.00 BAPA: 
Angelo Clarinda 


20.00 Herensia: 
Nerio Mercelina i Leticia 
Mercelina-Thielman 
21.00 Aki Boneiru: 
Kareda di baiskel 
(Papito Antony)100 aña 
22.00 Herensia: 
Philomena Wong 
23.30 Puerto Latino: 
Luis Zárraga 


KRALENDIJK – Eddy 
Ellis, persona bon konosí 
den komunidat boneriano 
pa hopi aña, a parti fo’i 
e mundu aki djadumingu 
mainta 5'or na hòspital. Ta 
ruman di e konosido polí- 
tiko di tur tempu Rudy Ellis 
(fundadó di PPB), kende ta 
9 aña mas yòn ku Eddy. 
Gilberto Edison Leopold 
Ellis (Eddy) a nase dia 5 di 
aprel 1931 na Boneiru komo 
yu di e konosido Jan Ellis 
i Luisa Ellis-Boekhoudt. 
E famia aki tabata biba na 
Sabana, den e bunita kas na 
Kaya Nikiboko Sùit, banda 
di Lisa Convenience Store. 
Eddy Ellis i su esposa Pe- 
tra Catharina Edna Martis, 
un aña mas yòn kuné, a biba 
djis pegá, Kaya Nikiboko 
Sùit 18. For di e matrimo- 
nio aki a nase diferente yu, 
entre otro e kandidato riba 


Eddy Ellis a parti fo’i e mundu aki 


lista di MPB i eks-miembro 
di Konseho Insular Edison 
Ellis. Su yu Raimi tambe 
tabata embolbí den polítika 
den pasado. 


Ámtenar ehempler 
Konosí Eddy Ellis a bira 
komo un dje ámtenarnan di 
mas ehemplar i korekto den 
historia di Boneiru. E ta- 
bata hefe di Servisio Higié- 
niko di Boneiru, bou di kua 
tabata kai tambe e kampaña 
di GKMB (Gele Koorts 
Muggen Bestrijding). 
Durante e kampaña aki, 
dirigí riba eradikashon di 
e sangura Aedes aegypti, 
konosí komo sangura di 
kentura hel, Eddy Ellis i su 
personal a sá di tene Bo- 
neiru pa hopi aña liber dje 
insekto aki. 
Eddy tabata hasi hopi 
uso di medionan di komu- 


nikashon, 
spesialmente 
korant, pa mustra riba e 
importansia pa tene Bo- 
neiru liber di e sangura. Su 
empleadonan, bou di guia 
di su asistentenan Mario 
Emerenciana i Goito Frans, 
tabata kana den barionan pa 
hasi kontròl rigoroso riba 
presensia di e sangura aki. 
Sigur dos bes pa aña nan ta- 
bata drenta kas i edifisionan 
pa kontrolá tur kaminda ku 
tabatin awa òf artefaktonan 
ku por a kontené awa, kre- 
ando asina posibilidat pa 
e sangura aki pone webu i 
brui. Tabata tira abate den 
renkbak òf otro bakinan di 
awa. 
Hopi kontròl 
Banda di kontròlnan na 
kas i otro sitionan ku tabata 
potensial foko pa bruimen- 
tu di e sangura aki, Eddy 
Ellis i su ekipo tabata rea- 


lisá kontròlnan severo den 
haf di Boneiru i tambe na 
aeropuerto. 
Bou di régimen di Eddy 
Ellis, Shon Manchi i su ko- 
leganan tabata traha duru 
ademas pa mantené higi- 
ena na haltu den restorant 
i supermerkadonan na Bo- 
neiru. Ellis no tabata basilá 
pa laga sera restorantnan 
ku no tabata kumpli bon ku 


reglanan di higiena. 
E no tabata tene kuenta 
ku polítika. Esnan ku tabata 
fout mester a sufri e kon- 
sekuensianan. 
Eddy Ellis a dirigí su 
servisio na un forma asta 
militarístiko, ku hopi di- 
siplina. El a krea un kuerpo 
di personal dediká na nan 
trabou. Kondolensia na su 
famianan. 

KRALENDIJK -- Riba 
término kòrtiku Kámara di 
Komersio ta kuminsá ku 
un sentro pa empresario. E 
sentro mester sòru pa sti- 
mulá empresario mas tantu 
ainda serka e poblashon lo- 
kal, mehorá e klima empre- 
sarial na Boneiru, drecha e 
ret di organisashon i logra 
ku organisashonnan ku ta 
duna guia na empresario ta 
bai traha mas mihó huntu. 
Ta trata akí di un kola- 
borashon di entre otro Ká- 
mara di Komersio, Rijks- 
dienst voor Ondernemend 
Nederland (RVO), Entidat 
Públiko Boneiru, Qredits 
i otro partidonan. Pa esaki 
Kámara di Komèrsio a haña 
un tarea i finansiamentu di 
Ministerio di Asuntunan 
Ekonómiko i Klima. 
E sentro menshoná ta 


Dentro di poko Kámara di Komersio ta introdusí 
Sentro pa empresario 


ubiká na Kámara di Komer- 
sio na Kaya Amsterdam 
23. Akí durante e kòmber- 
sashon di registrashon di 
empresario, lo pone mas 
énfasis riba e nesesidatnan i 
e petishon pa ayudo di em- 
presarionan. A base di esaki 
por wak kua tipo di guia i 
coaching ta nesesario, entre 
otro pa medio di hasi uso 
di ‘coaching vouchers’ di 
Rijksdienst voor Onderne- 
mend Nederland. 
Banda di esaki, lo yuda 
empresarionan 
pa 
haña 
nan kaminda den asuntu- 
nan di gobièrnu. Esaki ta 
konta tantu pa riba tereno 
di pèrmit komo riba tereno 
di supsidio. Tambe kon- 
sientisashon pa loke ta 
trata formanan di finansia- 
mentu mas barata, ta parti 
di e sentro. Al final lo pone 


empresario tambe bou di 
atenshon di poblashon, 
inkluso hóbennan i lo hasi 
mas uso di evento di ret pa 
empresario. E pandemia di 
Covid-19 a sòru pa vishon- 
nan otro i nobo na Boneiru. 
Tin nesesidat di empresario 
nobo, entre otro turístiko, 
ku ta basá riba sostenibili- 
dat, balornan di naturalesa 
i kultura i tradishonnan lo- 
kal, e prinsipionan básiko 
di e konsepto di ‘Blue Des- 
tination’. Esaki ta eksigí 
ekspertisio i sosten nobo pa 
realisá e transishon akí. 
Tambe e ekonomia aktu- 
al ta pidi pa stimulashon di 
aktividat empresarial nobo, 
entre otro diversifikashon, 
pa mediante esei ofresé un 
solushon pa problemanan 
lokal. 
Un di e desafionan mas 


importante ta e falta aktual 
di un ekosistema koherente 
di empresario ku ta proveé 
den nesesidat di tur fase di 
un empresa. Awor akí ta 
duna forma na e ekosiste- 
ma akí i e kolaborashon en- 
tre tur partido menshoná. E 
promé aktividatnan visibel 
ta tuma lugá dentro di poko 
den forma di eventonan di 
ret pa empresarionan. Mas 
despues den e aña lo sigui 
informashon mas amplio 
tokante e sentro pa em- 
presario i strukturashon di 
esaki. Kámara di Komersio 
tin un tarea legal pa stimulá 
desaroyo ekonómiko pa 


medio di promoshon di in- 
vestigashon i di formanan 
di konsulta i kolaborashon 
ku ta regardá interesnan 
ekonómiko. Banda di esaki 
Kámara di Komersio tin 
komo tarea pa duna infor- 
mashon di índole general 
tokante lantamentu i mane- 
ho di un empresa. Kámara 
di Komersio ta hopi kon- 
tentu ku implementashon 
di e sentro pa empresario, 
mirando ku esaki ta kon- 
tribuí na su tareanan legal 
i Kámara di Komersio ta 
gradisí Ministerio di Asun- 
tunan Ekonómiko i Klima, 
pa a otorgá e proyekto akí. 


KRALENDIJK – Ka- 
mindanan di kunuku na 
Boneiru ta den kondishon 
deplorabel. Tin dos aspe- 
kto, ámbos refiriendo na e 
yobidanan fuerte ku tabatin 
aña pasá riba e isla. Di un 
banda rama a krese pasa 
riba hopi kaminda di ku- 
nuku, miéntras ku di otro 


Kamindanan di kunuku deplorabel 


banda roinan a forma i hasi 
algun kaminda intransitabel 
pa outo. 
Ta hopi difísil pa gobièr- 
nu hasi algu awor, komo ku 
e problema ta grandi. Tin 
kaminda ku superfisie di 
greis di sierto kamindanan 
a disparsé kasi kompletu. 
Lo tuma tempu pa drecha 


nan. 
Pa loke ta trata rama, tin 
kunukero ku tin nan mes ta 
snui esakinan ku machete 
òf skèr, loke ta di apresiá. 
Hendenan ku e mentalidat 
di no puntra kiko bo pais 
por hasi pa bo, sino kiko 
abo por hasi pa bo pais. 


Serka Señor mi ta na pas manera un yu serka su mama. 
Mi anshanan a kalma den mi, mi kurason a bira tur trankil. 
Salmo 131 


A fayesé 
sra. Ilda Elizabeth Josephia-Eybrecht 


*05-11-1943 16-02-2023 


Na nòmber di su esposo: 
Angel Josephia 
yunan: 
Glenn Eybrecht 
Ivette Josephia 
Ange Josephia i Omara Martina 
yunan di kriansa: 
Ludvinia Martijn 
Rishi de Palm 
Selsio de Palm 
Harold Job 
Giovani Eisden 
Gregoriana Marchena 
Raynold Wilsoe Sr. 


Rumannan: 
Delfincio Eybrecht Catharina Hart Vera St. Jago , 
Evaristo Eybrecht Elsa Eybrecht Aida Marchena 
Frida Morillo. 
nietu(a)nan: 
Sohaidy, Raily, Zayanara, Stephany, Raynold, Arnold, 
Judellange, Angelisa, Sigmaro, Sikiomar, Angelmar, 
Jahmairo i nan respektivo famia 
Subrino(a)nan: 
Melva Eybrecht i rumannan, Ruthmila Eybrecht i rumannan, 
Theo St. Jago i rumannan, Glenda Eybrecht i ruman, 
Edsel Marchena i rumannan i Hensley Morillo. 
Su suánan, prima- i primunan, komader- i kompader, amigu- 
i amiganan. 
Demas famia: 
Josephia, Eybrecht, Cicilia, Marchena, Martijn, de Palm, Job, 
Eisden, St. Jago, Morillo, Wilsoe, Melaan, Martina, Rosario, 
Winklaar, Everts, Wijman, Janga, Thodé, Trinidad, Manuela, 
Macaya, van der Ploeg, Rincòn Pirela, Labordus i Reily. 
Nos diskulpa si den nos tristesa por a lubidá un famia ó konosi. 


Akto di despedida ta tuma lugá djaweps 23 febrüari. 
Ta risibi bishita di kondolensia di 1’or pa 3’or atardi na 
Consuelo Memorial sigi pa un respons. 
Kremashon ta tuma lugá den seno familiar. 


Famia ta partisipá ku no por risibi bishita di kondolensia 
promé ni despues di despedida, na kas. 


†, 


† 


†, 
†, 
†, 
† 
†, 

+ 
POLÍTIKA 


KRALENDIJK – “Mi a 
yega di skirbi i atvertí basta 
biá kaba tokante e efek- 
tonan sikológiko di polítika 
tradishonal i kiko esaki ta 
enserá,” Robert Swinkels, 
un siudadano konserní ku 
polítika tradishonal bisto 
atrobe, ta skirbi. 


Historia i kultura polí- 
tika 
Polítika tradishonal ta 
kuminsá saliendo fo’i e 
sedenan di partido ku ta 
paga i kumpra tur tipo di 
material di propaganda ko- 
lorido pa nan partido, kisas 
awendia lo ta ménos pa via 
di medionan moderno ku 
tin na nan eksposishon. Ta 
parti esakinan den pueblo 


Efekto sikólogo di polítika tradishonal 


pa bisti, skirbi, plak riba 
outo, etc. 
Bandera grandi i steker 
i ta kore sea pasivo òf ak- 
tivo, pita i otro manera, tin 
ora ku muchanan den outo, 
sin realisá e konsekuensia 
sikológiko ku esaki tin riba 
un pueblo i su yunan. 


Parti sikológiko 
Na momento ku un 
hóben kuminsá bira adulto 
òf yega na edat di votashon, 
tin ora ta surgi e parti 
sikológiko negativo òf in- 
hustu. Esaki ta ku: “Ai mi 
mama i mi tata semper 
a vota UPB, Demokrat, 
MPB, òf otro, pues mi tam- 
be lo vota meskos.” “Pues 
mi ta kita dor ku ami komo 


mayor a kore, plak steker, 
bisti t-shirt i mas e sano 
huisio fo’i mi yu pa skohe 
liber loke e ta mira i lesa ku 
ta bon na adulto.” 
Esaki ta abo komo polí- 
tiko i partido no a hasi bo 
trabou, pues bo lo tin ku 
hala kita fo’i e asiento òf 
posishon ku bo tin i ku bo 
no ta apto pa entre otro de- 
mokrasia. 


Kiko awor 
Ta keda na polítika tra- 
dishonal i mayornan ku no 
ta konsiente, òf ta sigui vota 
pa fabor duná òf hasí? Nò, a 
bira tempu pa di bèrdat hasi 
uso di polítika moderno i 
no pretendé ku bo ta un kos 
nobo anto bira hasi meskos 


ku pa aña a tuma lugá kaba. 
Malgastá plaka di pueblo. 
Ta bira tempu pa vota 
a base di un di e pensa- 
mentu sano akí ku ta: 
1. Bo a hasi di bèrdat loke 
bo a primintí den e añanan 
anterior i awor sí òf nò. 
2. Bo tin un plan realístiko 
ku letranan chikí ku nos por 
lesa sea online òf físiko. 
3. Bo lo por ehekutá e plan 
ei a base di fondonan ku 
ta disponibel (belasting). 
4. Bo partido tin hende 
kapas pa hasi e trabou, ko- 
nosementu, plania i ehekutá. 
5. Bo lo laga e persona tra- 
ha a base di sano huisio en 
koperashon ku pensamentu 
di partido. 
6, Bo lo por respetá e 


desishon di e persona skohé 
dor di pueblo i partido ora e 
no ta den e mesun liña ku di 
bo. Manera BONERIANO 
sa skirbi: “Bula kurá”, loke 
tambe ta parti di polítika 
tradishonal pasobra e per- 
sona no tin mag di usa su 
derecho demokrátiko f sano 
huisio anto. 
7. Bo ta fleksibel su- 
fisiente pa adaptá bo mes 
komo partido/polítiko na 
benefisio di pueblo. 
“Mi no ta skirbi pa duna 
konseho polítiko, apsoluta- 
mente ku nò, sino pa habri 
bo wowo i kambia e pensa- 
mentu tradishonal pa unu 
mas moderno ku lo bene- 
fisiá nos isla pa tur hende 
ku ta biba aki.” 


K R A L E N D I J K — 
Djasabra durante marcha 
di karnaval grandi tabata 
pasando den kayanan na 
Rincon, 
bandera 
grandi 
di M21 tabata waya den e 
kayanan. Diferente hende 
ku bandera i flanel ku e 
logo di partido M21 tabata 
move durante aktividat di 
karnaval. 


M21 bibu den Rincon 


Ta trata di e partido en- 
kabesá pa Daisy Coffie i e 
mes tabata den un grupo di 
karnaval bailando. E tin su 
hendenan, manera ta yama 
nan, su sòldánan ku ta sigui 
drenta pueblo ku infor- 
mashon pe. 
Riba potrèt e área ku 
hendenan di M21 tabata 
stashoná. 

pa mart 1973. Na 1988 
a rebibá e seri pa dos 
temporada riba ABC. El 
a inspirá tambe pa un 
seri di pelíkula ku Tom 
Cruise kuminsando na 
1996. 
Kreadó i produktor inisi- 
al di ‘Mission: Impossi- 
ble’ tabata Bruce Geller, 
kende a produsí dife- 
rente otro seri di tele- 
vishon den dékadanan 
sesenta i setenta. 


Agente sekreto 


DUSHI TEMPU DI TELEVISHON 


Mission: Impossible 
Un di e serinan di tele- 
vishon hopi eksitoso 
den dékada sesenta 
i setenta tabata ‘Mis- 
sion: Impossible’, pro- 
dusí pa CBS i despues 
ABC. E seri aki tambe 
a pasa na TeleCuraçao 
i pues visibel pa televi- 
dentenan boneriano. 
Mission: 
Impossible 
tabata un seri di tele- 
vishon di spionahe ku 
a bai den aire riba CBS 
desde sèptèmber 1966 


Ku e seri aki mi ke hiba boso den tempu. Mi ke 
rekordá huntu ku esnan ku a lanta den añanan 
sesenta i setenta televishon di e tempu aya. 
Televishon “pretu ku blanku”. Tambe pa laga e 
generashon despues sera konosí ku loke tabata 
dibertishon pa mucha, hóben i adultonan den 
dékadanan sesenta i setenta riba nos isla. Tele- 
Curaçao a drenta operashon dia 31 di yüli 1960. 


E seri tabata bai tokante 
un tim chikitu di agente 
sekreto di gobièrnu, ko- 
nosí komo ‘Impossible 
Missions Force’ (IMF). 
Usando métodonan so- 
fistiká di engaño i ma- 
nipulashon nan tabata 
difikultá 
gobièrnunan 
hóstil tras di kortina di 
heru, diktadornan di 
terser mundu, industri- 
alistanan korupto, lider- 
nan kriminal, entre otro, 
den 
nan 
akshonnan 
maligno. 
Den e promé tempo- 
rada e tim aki tabata 
bou di direkshon di Dan 
Briggs (aktuá pa Ste- 
ven Hill). Den e siguien- 
te temporadanan Jim 
Phelps (Peter Graves) 
ta dirigí e tim. Briggs i 
Phelps usualmente ta 
asemblá e mesun tim 
di agente, tur tabatin 
karera i algun grado di 
selebridat for di spio- 
nahe. Okashonalmente 
otro spesialistanan ta- 
bata suplementá e tim. 
E kompania Desilu Pro- 
ductions a finansiá e 


Mission: Impossible 


seri aki. 


Agensia 
Nunka a revelá identi- 
dat di e agensia ku ta 
simulá den e seri aki, 
esta ‘Impossible Mis- 
sions Force’ (IMF). So- 
lamente den un mishon 
den di tres temporada ta 
duna informashon krípi- 
tiko for di kua por de- 
dusí ku nan tabata risibí 
informashon suministrá 
pa ‘Division Seven. 
Ta sugerí pa motibu di e 
echo ku na fin di e men- 
sahe riba e teip e naradó 
ta bisa teksuualmente: 


"As always, should you 
or any of your IM force 
be caught or killed, the 
Secretary will disavow 
any knowledge of your 
actions." 
Nunka a mata hende 
den e seri. Pero sa 
sosodé ku un persona 
ta disparsé entre e epi- 
sodio òf temporadan- 
an, sin splikashon òf 
deklarashon. 
Sinem- 
bargo tin tòg un karak- 
ter ku nan a mata den 
e reibamentu di e seri 
aki denañanan ochen- 
ta. 

Ai no Monchi, fásil, pasobra 
tata nunka no ta bini na pa- 
labra. 


Tonchi, ata bo no sa di 
kon nan ta yama nos idi- 
oma ‘idioma madre’. 

15 di mart 2023 


ELEKSHON DI 
KONSEHO INSULAR 
BONEIRU 


Kiko mi mester hasi si mi mes no por bai vota? 


Di bèrdat abo mes no por bai vota na e urna elektoral? E ora ei bo por pidi un otro 
votadó pa vota pa bo. Esei yama apoderá. Yena p’esaki e parti patras di bo karchi 
di vota. Hasi esei huntu ku esun ku bo kier apoderá, e ora ei bo sa sigur ku bo ta 
apoderá e persona korekto. Bo ta duna e votadó ku ta bai vota pa bo un kopia 
tambe di bo karchi di identifikashon. 


Bo por apoderá un otro votadó por eskrito tambe. Mas informashon bo ta haña riba 
www.rijksdienstcn.com/eilandsraadverkiezingen 
òf riba nos página di Facebook www.facebook.com/IslandCouncilElections 


BO VOTO TA BALIOSO, BAI VOTA RIBA 15 DI MART! 


Elekshon pa Konseho Insular 2023 


Parada di Tiner 

Karnaval gran marcha 2023 

Parada di grandinan 

Nos tur sa mashá bon e 
bunita ku amor ta, bon pusibel 
ta ku ta stima un mama, un 
amigu, un esposa, un namora- 
do (a) , etsetera. Ora un hende 
ta stima e ta sinti su mes felis. 
Di otro banda, nos tur sa tam- 
be kon tristu ta ora un amor 
kibra i si, amor kibrá, ta laga 
renkor òf odio poderá di e 
kurason, e ora ei e persona ta 
pasa na ser un imáhen perfek- 
to di guera entre ruman, di Cain 


ku tabata reflehá su infelisidat 
den su kara. Odio ta destruí 
hende por kompleto. Apesar di 
esaki, i maske amor felismente 
ta eksistí entre nos, hopi bia nos 
ta preferá pa e odio i vengansa 
rafiná, manera asina tantu guer- 
anan sangriento por testiguá, a 
lo largu di historia di humani- 
dat. I no únikamente gueranan 
hororoso, sino tantu kurason 
kibrá pa motibu di matrimoni- 
onan ku ta destruí nan mes, pa 
hogarnan kaminda no tin kom- 
prenshon, pa amistatnan ku ta 
kibra i pa otro hopi motibu 
ku lo ta demasiado largu pa 
konta. Ta sigur ku nos tur komo 
ser humano ke ta felis i ku hopi 
di nos ta traha pa un mundu 
mihó, pero lekturanan di awe 
ta laga nos pensa ku si, hopi 
bia, nos no ta lagando un ban- 
da lo mas esensial pa e felisidat 
ei i e mundu mihó. 


Kristu ta bisa nos, den un 
parti di su evangelio, ku den e 
amor pa Dios i pa e próhimo 
tur kos ta enserá, inkluso e ber- 
dadero felisidat. Nos ta kere ku 
San Pablo ta masha korekto 
ora e atvertí nos pa no laga nos 
ser sedusí pa medio di sabiduri- 
anan humano. Hende, asta nos 
komo kristian ta mashá inkliná 
pa sigui konseho di sabidurian- 
an humano. Mester mira e kan- 


DI SHETE DJADUMINGU SIKLO A 
Promé Lektura 
: Levitiko 9, 1-2, 17-18 
Salmo 
: Salmo 103, 1-4, 8-10, 12-13 
Di dos Lektura 
: 1 Korinto 3, 16-23 
Evangelio 
: Mateo 5, 38-48 


tidat di obra- i programanan 
ku nos mester tin na man pa 
drecha sosiedat i pa kristianisá 
mundu i hopi bia nos ta kansa i 
mundu ta sigui meskos òf asta 
pió. No t’asina ku e esfuerso- 
i e programanan ta malu. Loke 
ta malu ta, ku nan no ta saka e 
berdadero sabiduria, esun di 
Dios. I esnan ku ke saka e 
berdadero sabiduria, ta pèrsigui 
nan, ta yama nan fanátiko, an- 
tikuá i otro kalifikashon paresi- 


do. Kaso bon konkreto ta pre- 
sisamente e tema di awe, e san- 
tidat, ku den hopi orea a zona 
kasi komo chèrchè, komosifu- 
era no tabata Dios mes ku lo a 
bisa: “Sea santu, pasobra ami, 
boso Dios, ta santu”. 
Mundu lo ta realmente buni- 
ta si hende konosé i realisá mihó 
e plan di Dios. Den e tempu 
moderno, i esaki ta bira un di e 
señalnan mas positivo, ta traha 
hopi riba pro derechonan hu- 
mano i riba e debido rèspèt pa 
dignidat di hende. 
Mira kon grandi Dios ta, ku 
el a krea nos tur ku e mesun 
dignidat i nada ménos ku par- 
tisipá di su propio ser. Dios a 
traha nos pa un paraiso di loke 
ta bunita, pa shelu. Dios ta amor 
i Santa Skritura ta testiguá es- 
aki i pasobra el a stima nos for 
di eternidat el a krea nos pa 
biba den komunion kuné. E 
tabatin i tin pasenshi pa nos 
pikánan, a librá nos i ta sigui 
stima nos te na fin. Pero Dios 
ta tambe un komunidat di per- 
sona, Tata, Yu i Spiritu santu i 
e komunidat aki di persona ta 
stima profundamente entre nan 
Pa algu ta insistí pa den tur kos 
amor ta enserá: amor pa Dios 
riba tur kos i pa e próhimo 
manera pa nos mes. 
Nos ta santuario di Dios i 


nos mester tene mashá kuid- 
ou pa no manch’é pasobra e 
ta sagrado. E úniko manera 
pa no manch’é, ta stiman- 
do, pero stimando di bèrdat, 
inkluso enemigunan, manera 
Kristu a hasi, di kende nos ta 
i pa medio di kende nos ta 
yega na Tata, i ku na ora di e 
krus a pidi pordon i asta a pidi 
pordon pa esnan ku a pon’é 
riba palu; manera e propio 
Dios ku ta laga solo sali, ta 
duna áwaseru i ta laga tera 
produsí mesun kos pa esnan 
bon i esnan malu, pa esnan ku 
ta stim’é mesun kos i pa es- 


nan ku ta detest’é , pasobra 
Dios ta amor i E sa di stima so. 
Ta p’esei San Agustin a bisa: 
“Stima i hasi loke bo ke”. 
Amor tin hopi manifestashon, 
pero sigur ta ku un di esnan mas 
bunita ta esun ku e evangelio di 
awe ta deskubrí pa nos: esun di 
pordoná ofensa, stima e ene- 
migu, i aki presisamente ta sin- 
ta e gran difikultat pa nos. Ta 
masha fásil i masha bunita pa 
esnan namorá stima otro; tam- 
be ta masha fásil i masha bunita 
pa mayornan stima nan yunan i 
stima nan mes, manera pareha- 
nan, ora tur kos ta bai bon, pero 


ora e yunan ta bira rebelde, 
ora otro persona no ta man- 
era nos ke pa e ta, ora nos ta 
sinti nos mes defroudá, de- 
spresiá i kisas hasta odiá, 
esta difísil ta pa stima. I, sin 
embargo, den esaki ta sinta 
e santidat i ser manera Dios. 
Stima ora bo ta stimá ta 
masha fásil —asta e paga- 
nonan sa di hasié —; stima 
sin ta stimá ta masha sublime, 
únikamente almanan gener- 
oso por hasié; stima ora 
ta odiá, oprimí, kalumnia, ta 


Awe nos tópiko ta miser- 
ikòrdia. Kon un hende ku a 
kometé un fayo òf piká ta 
reakshoná? E ta arepentí i 
konfesá esaki òf e ta sigui 
biba komo si fuera nada no a 
pasa? 
E kontesta riba e pregun- 
ta ta revelá e posibilidat di por 
skohe di un forma liber pa kua 
alternativa un hende ta bai. 
Nos lo por hasi mesun 
pregunta pa ku nos mes komo 
individuo. Un Pekador lo 
aserká mi ku e problema ku 
e tin pasobra e ta pensa di por 
haña un bon konseho serka 
mi òf e ta preferá di no aser- 
ká pa miedu ku mi lo kon- 
dená sin duna alternativa. E 
ta haña ku mi ta un persona 
ku lo husga òf un persona ku 
ta mustr’é riba e kaminda di 
grasia I pordon ku e por haña 
por ehèmpel dor di un bon 
konfeshon serka un saserdo- 
te. 
Ta hopi signifikante ku 
Hesus a kome ku ko- 
bradónan di impuesto. Taba- 
ta trata di pekadornan ku 
tabata hasi mal uso di nan 
poder pa kobra lokual ku no 
tabata pertenesé na nan. Nan 
a kore yega serka Hesus. Ora 
ku nan tabata huntu kuné un 
ke otro a keda deskribí komo 
un momentu di alegria i kam- 
bio personal. Kon bin ku nan 
tabata asina trankil ku esun 
úniko persona na mundu ku 
tabata kompletamente santu? 
Santidat no ta kore ku hende, 
pero ora e presentá su mes 
komo esun perfekto ku ta 
husga I kondená sí. Hesus 
tabata I ta miserikordioso i E 
ta nos modelo ku ta demon- 
strá miserikòrdia. Si nos ta 
miserikòrdioso manera nos 
Tata ta miserikòrdioso, nos lo 
ta un refugio pa pekadornan 
ku ta buska pordon pa nan 


Miserikòrdia 


Sigui lesa pag.12 


erornan. Serka un saserdote ku 
den Nòmber di Hesus ta duna 
pordon pa fayonan kometé nan 
lo sinti e miserikòrdia I pordon 
di Kristu Hesus mes. Kada per- 
sona lo ta alegre I aliviá ora e 
risibí e pordon di Dios ku no 
konosé límite. Si nos deseá di 
imitá nos Tata selestial, huntu 
nos lo forma un Iglesia ku ta 
resplandesé tur lokual ku Kris- 
tu ta deseá pa nos, esta ku nos 
ta hendenan liber ku ta biba ku 


e siguransa ku nos tin un Tata 
selestial ku ta miserikòrdio- 
so I ku semper ta sali na nos 
enkuentro. 
Nos mester trata otro 
semper segun e konsepto di 
Dios ku ta miserikòrdioso. Si 
nos tuma Dios komo nos 
ehèmpel di miserikòrdia nos 
lo krea un mundu kaminda tin 
pas I komprenshon pa otro. 
Nos lo krea un shelu riba 
tera! 


Sigui lesa pag.11 

ARUBA 
ARUBA 


KRALENDIJK – Chief 
executive officer, Jan Wil- 
lem van Hoogstraten, no 
ta den funshon mas na 
Bonaire Brandstof Termi- 
nal (BBT). Formalmente 
entrante promé di febrüari 
e ta keda siguí pa Walter 
Wattenbergh, ku te e tem- 
pu ei tabata presidente di 
Hunta di Komisario. 
Motibu di despedida di 
van Hoogstraten ta e krísis 
di gas. Minister di Energia 
i Klima, Jetten, a hasi un 
apelashon riba dje pa yuda 
mantené e stòk di gas na 
nivel awor ku debí na e 
guera na Ukrania no tin 
gas mas for di Rusia en- 
bolbí. E web-site ofisial di 
BBT netamente ta anunsiá 
e kambio di gerente ofisi- 
almente. 


Walter Wattenbergh Chief executive officer nobo 
BBT ta kibra ku silensio 


Ku esaki BBT ta kibra 
un silensio di hopi tempu. 
Na aprel 2021 e ministerio 
di EZK a lanta e empresa 
pa sigurá suministrashon 
seif di kombustibel na Bo- 
neiru i promové durabili- 
dat di produkshon di elek- 


trisidat. Te na e momentu 
akí e empresa a haña na 
tur 30 mion euro di e de- 
partamento, pero di esaki, 
asina Wattenbergh ta reko- 
nosé, aparte di ko-stonan 
di organisashon i estudio- 
nan di preparashon, ainda 
no a invertí den proyekto 
konkreto. 
Asina e plan pa konstruí 
un tanki di depósito nobo 
ainda ta riba mesa di pintu- 
ra. Na aprel e plan di kon- 
strukshon mester ta kla. 
Despues por kuminsá ku e 
investigashon di e reporta- 
he di efekto di medioambi- 
ente. Ta kalkulá e kostonan 
di 15 te 20 mion. E parke 
di tanki ta bai bini riba e 
tereno di Aeropuerto Fla- 
mingo. Ta bai dura komo 
dos aña pa e parke bini 


Walter Wattenbergh, ge- 
rente nobo di BBT. 


kla. Tumamentu den uso ta 
planiá pa fin di 2025. 
Un promé kontribushon 
na durabilidat di produk- 
shon di koriente ta haña e 
aña akí atenshon. Di e kon- 
strukshon di parke solar di 
Contour Global, BBT lo 
kumpra mitar. Pa esaki ta 
haña 10 mion di supsidio 
di EZK. Pensamentu tras 
di e konstrukshon akí ta ku 
e embolbimentu di BBT 
tin un efekto positivo riba 
e tarifa di uso. 
Ku e proyektonan akí 
na balor di 30 mion na 
tur, e kaha ta bira bashí, 
miéntras ku e renobashon 
i ampliashon di e parke di 
mulina anunsiá pa Jetten, 
ainda ta eksigí 65 pa 85 
mion dòler. Pa esaki tambe 
BBT ke tuma mitar pa su 


kuenta. 
Segun 
Wattenbergh, 
kombersashon ta tumando 
lugá ku e ministerio tokan- 
te e posibel finansiamentu. 
E proyekto mester ta kla na 
2025. Na e momentu akí 
Boneiru ta usa 80 porsh- 
ento di e-nergia bèrdè, pa 
e estado aktual di e téknika 
por lo pronto alkansabel 
maksimalmente. 
Pa loke ta trata e komu- 
nikashon, Wattenbergh ta 
primintí mehorashon. “Nos 
ke ta mas transparente po- 
sibel. Esaki ta konta pa e 
partisipashon di Estado. 
Pues na momentu ku 
nos tin algu pa informá, 
nos ta bira mas aktivo den 
suministrashon di informe. 
Tambe nos ta bai regla pa 
mantené e web-site mihó.” 
Carnaval 2023 

ARUBA 
KÒRSOU 


W I L L E M S TA D — 
Djabièrnè 17 di febrüari, 
miembronan 
di 
Parla- 
mento a bin huntu den un 
Komishon Sentral pa de- 
liberá tokante e "Proyekto 
di Lei konteniendo regla- 
nan respekto e modèlnan”. 
E reunion di Komishon 
Sentral no a dura largu, 
pasombra no tabatin pre- 
gunta di parti di Miem- 
bronan di Parlamento. Du- 
rante un Komishon Sentral 
Parlamentarionan por hasi 
pregunta tokante e tópiko 


WILLEMSTAD – Den 
siman ku a pasá, Minister 
Cooper tabata presente na 
e akto ofisial di inisio di 
konstrukshon di e vèlt mul- 
tifunshonal na Tera Kòrá. E 
vèlt ta di e konosido beis- 
bolista Mariekson ‘Didi’ 
Gregorius, atraves di Didi 
Deeds Foundation. 
Minister Cooper resi- 
entemente a firma un akue- 
rdo ku Didi Deeds Foun- 
dation pa nan por risibí un 
tereno ku un grandura di 
12.500m2. Lo bai hasi un 
invershon pa e proyekto aki 
di masoménos 4 mion. 
E proyekto riba e tereno 
lo konsistí di vèlt pa beisbòl 


Groundbreaking Didi Deeds Foundation 


Little League (5-13 aña), 
edifisio ku gym, ‘batting 
cage’, kantina, krèsh, guia 
pa tarea di skol, espasio pa 
zumba/Yoga.Tambe lo tin 
programa pa hende grandi- 
nan por pasa dia i proyekto 
pa hóbennan. 
Konstrukshon 
ta 
planiá pa kuminsá dia 22 
di febrüari i lo por kaba 
denter di 6 pa 8 siman. E 
kontratista(nan) ku lo ehe- 
kutá e trabounan ta entre 
otro: Curaçaose Wegen- 
bouw 
(CWM), 
M.R.J. 
Construction, Joan’s Con- 
struction, i un partikular pa 
limpia i mantené tereno. 


Komishon Sentral di Parlamento a deliberá riba 
"Proyekto di Lei konteniendo regla 
respekto modèlnan”. 


en kuestion na e mini- 
ster korespondiente. Pero 
komo ku no tabatin pre- 
gunta, artíkulo 38 insiso 3 
den e Reglamentu di Òrdu 
di Parlamento, ta stipulá 
ku Parlamento ta traha 
un ‘Eindverslag’, tambe 
konosí komo un ‘Blanco 
verslag’. E relato ta bai pa 
e Minister en kuestion, pa 
raportá ku no tin pregunta. 
Den e kaso aki ta un relato 
pa Minister di Hustisia sr. 
Shalten Hato. E “Proyekto 
di Lei konteniendo regla- 


nan respekto e modèlnan” 
ta trata e protekshon pa 
modèlnan i diseñonan ku 
diseñadó nan ta krea. E 
proyekto di lei aki ta otro 
for di e lei di derechi di 
outor; e ta duna un protek- 
shon mas amplio. Den e 
kaso aki e lei ta tene kue- 
nta ku e karakterístikanan 
estétiko di e produkto, por 
ehèmpel e liñanan, koló i 
material. Parlamento lo 
plania un Reunion Pú- 
bliko pa trata e proyekto 
di lei aki. 


JRA Schoonmaakbedrijf 

STATIA/SABA/ST. MAARTEN 


THE BOTTOM – Den 
kuadro di e investigashon 
di poblashon na Karibe Hu- 
landes, te na e momentu akí 
a tèst 123 hende muhé na 
Saba riba presensia di kan- 
ser na boka di matris. 
Djamars tabata presis un 
aña pasá ku a kuminsá ku e 
investigashon di poblashon 
di kanser na boka di ma- 
tris na Saba. Te ku awor a 
ehekutá kuater rònt di tèst. 
E siguiente rònt di tèst ta 
planiá pa yüni. 
E investigashon di po- 
blashon di kanser na boka 
di matris ta un investi- 
gashon bou di poblashon 
importante, pa kontribuí 


TH BOTTOM – E 
unidat di Trabou Sosial di 
Saba ku ta parti di e depar- 
tamento di desaroyo komu- 


Investigashon kanser na boka di matris 


na detekshon na tempu di 
kanser na boka di matris i 
malesanan ku por kondusí 
na kanser na boka di matris. 
Danki na e programa, 
tur hende muhé di 30 pa 60 
aña na Saba, ta haña e opor- 
tunidat pa partisipá na e in- 
vestigashon di poblashon 
kaminda ta hasi tèst, dia- 
gnostiká i tratamentu, den 
un proseso sistemátiko i 
kontrolá. Ku bista riba fu- 
turo, RIVM i Saba Cares 
Foundation, tin plan pa 
dentro di poko kuminsá 
ku tèst di kanser na pechu. 
Aktualmente ámbos orga- 
nisashon ta trata na un plan 
di implementashon. 


E man di yudansa di Unidat Trabou Sosial 


nitario di Entidat Públiko 
Saba, ta duna man di yu- 
dansa den diferente área 
di e parti sosial. Tin asis- 


tensia finansiero i práktiko, 
pero tambe aporte emosho- 
nal i empoderamentu mo- 
tivashonal. “Hopi hende ta 


pensa ku trabou sosial ta 
solamente tokante aporte 
finansiero, pero tin muchu 
mas pa ofresé,” konsehero 
di pólisa i trahadó sosial, 
Lucrecia Paulina, ta bisa. E 
i su kolega, Gideon Wilson, 
tei pa asistensia. 
E forma mas konosí di 
yudansa ta asistensia finan- 
siero. Tin biá hendenan tin 
pago di hür atrasá, òf pago 
di hür pa hende ku mester 
muda urgentemente paso- 
bra e kas no ta seif mas, 
debí na ambiente tóksiko. 
òf debí na disputa ku e 
doño di kas. Tambe tin kaso 
e hendenan ta atrasá den 
pago di nan kuentanan di 
koriente i awa. 
Pero prevenshon semper 
ta mihó i esei ta loke e tra- 
hadónan sosial ta promové. 
“Nos meta ta pa prevení 
hende pa haña nan mes den 
situashon 
problemátiko. 
Aparte di yuda paga kue- 
ntanan, nos ke yuda tambe 
pa evitá tipo di situashon- 
nan asina. 
Nos ke siña hende e 
abilidat di empoderamentu 
finansiero, na lugá di sola- 
mente paga nan kuentanan 
i resolvé e problema al mo- 
mentu,” Paulina ta bisa. 
Huntu ku e kliente, e 


trahadó sosial ta bini ku 
un plan. Den e plan ta sp- 
lika kiko e trahadó sosial 
ta spera di e kliente i kiko 
e kliente mester trata na 
hasi pa evitá tipo di situ- 
ashonnan asina. Nos ke pa 
hende komprondé ku ta di 
importansia pa bini serka 
nos promé ku e situashon 
bira mas malu, no bini ora 
ta muchu lat. momentu ku 
tin hopi debe akumulá. 


Tipo di asistensia 
Hende por haña asisten- 
sia pa paga nan hür, kuenta 
di koriente i awa, apliká pa 
unifòrm i material di skol 
nobo, yuda kumpra kumin- 
da, òf hasi reparashon na 
kas ku ta rekerí atenshon 
urgente, debí na por ehèm- 
pel situashon no seif na kas. 
Limpiamentu di kas ta po- 
sibel pa personanan ku un 
desabilidat i siudadanonan 
adulto mayó. 
E supsidio di energia 
ketu bai ta disponibel pa 
hendenan ku entrada abou 
pa asina aliviá nan ku nan 
kuenta di elektrisidat. Ta 
trata di un supsidio di un 
solo bia di 850 dòler pa kas 
di famia i aktualmente adi- 
shonal 1,300 dòler di un 
solo biá pa kas di famia. 


Lucrecia Paulina i Gideon Wilson di Unidat Trabou Sosial. 

HULANDA 


DEN HAAG – Rei 
Willem-Alexander i Reina 
Máxima a papia djárason 
último pa di tres biá na 
Palasio Huis ten Bosch, ku 
representantenan di e kam- 
po sosial i sientífiko riba e 
pasado kolonial. 
Meskos ku na e kòmber- 


HELLENDOORN – E 
kandela ku a organisá aña 
pasá na novèmber den un 
sentro di kuido na Hel- 
lendoorn, hopi probabel ta 
okashoná pa un aparato pa 
paga kandela. Esaki a sali 
na kla for di investigashon 
di e organisashon di kuido 
ZorgAccent, polis i Brant- 
wer. Durante e kandela dia 
13 di novèmber aña pasá, 
a evakuá den kareda di 60 
adulto 
mayó, 
prinsipal- 
mente hendenan vulnera- 
bel. Dos di nan a hala asina 
tantu huma ku mester a 
hiba nan hospital. 
RTV Oost ta informá 
ku un kantidat di sosedidu 
a kondusí na e kandela. 


DEN HAAG – Mini- 
ster di salubridat públiko, 
Kuipers, no tin planiá pa di 
nobo laga mas persona par- 


Kandela den sentro di kuido okashoná 
pa aparato pa paga kandela 


Primeramente un habitante 
intrankil aksidentalmente a 
aktivá un aparato pa paga 
kandela. Akí nan a originá 
un infekshon kaminda e 
aparato a kuminsá ta saka 
drùpel di awa. 
Esaki ta mustra komo 
huma será, segun e inves- 
tigadónan. Den e kaso akí 
e alarma di kandela a ak- 
tivá, dor di kua e portanan 
di kandela a sera i a avisá 
Brantwer. Na mes mo- 
mentu e ayudo di empresa 
a drenta akshon. Nan tambe 
a mira e drùpelnan di awa 
pa huma i a hasi uso di 
mas aparato pa paga kan- 
dela. Na tres okashon a bai 
bon, pero den un kaso a bai 


robes, a sali na kla for di e 
rekonstrukshon. E aparato 
a faya i a bai resultá riba un 
stul kubrí pa despues ori- 


giná e kandela grandi. 
“E idea ta ku un aparato 
asina ta paga su mes,” se- 
gun un bosero di Brantwer. 


“Pues esaki no a sosodé. 
Mi no a yega di eksperensiá 
esaki anteriormente, pero 
parse e ta posibel.” 


Di tres kòmbersashon tokante pasado kolonial ku Kas Real 


sashonnan anterior dianan 
31 di mei i 27 di sèptèm- 
ber aña pasá, a papia di e 
transmishon di e pasado 
kolonial i di sklabitut i e 
manera ku den komunidat 
por traha huntu na reku- 
perashon i rekonsiliashon. 
E di tres kòmbersashon akí 


tabata ku un grupo nobo di 
representante. 
E desishon pa bai den 
kòmbersashon 
ta 
sigui 
despues di e desishon pa no 
usa e Gouden Koets por lo 
pronto i e proseso konhunto 
ku ta nesesario pa rekonsi- 
liá ku e pasado kolonial. 


E rei ta bisa entre otro: 
“Nos historia ta kontené 
hopi kos pa ta orguyoso di 
dje. Na mes momentu e ta 
siña nos tambe pa rekonosé 
erornan i pa evitá nan den 
futuro. Nos no por skirbi 
pasado di nobo. Nos por 
purba huntu sí di rekonsi- 


liá. Esei ta konta tambe pa 
e pasado kolonial. Skucha 
otro i tin komprenshon pa 
otro ta kondishonnan krusi- 
al pa rekonsiliá i kita e doló 
den alma di e hende. 
Mi sa ku nos ta kapas, 
ounke ta un kaminda largu 
i difísil.” 


Via dòkter di kas 
Kuipers ke yuda hende ku ta spera riba píldora 
di prevenshon di HIV 


tisipá na e proyekto di tèst 
ku e medio di prevenshon 
di HIV, Prep. 
Durante un debate den 


Tweede Kamer, e minister 
a bisa ku tres mil hende ku 
awor tin riba e lista di es- 
pera, inisialmente por haña 
e píldora tambe via di nan 
dòkter di kas. Komo ku no 
ta tur dòkter di kas ta hasi 
esaki, e ta bai drenta den 
kombersashon ku nan. 
GroenLinks i PvdA den 
e debate a urgi pa ampli- 
ashon di e grupo, pasobra 
awor ya a sali na kla ku 
Prep ta seif i efektivo pa 
trahadónan di sèks i hòm- 
bernan ku tin sèks ku otro 
hòmber sin kondon. E tres 


mil hendenan ku ta riba e 
lista di espera ta kore rísiko 
riba un infekshon, Aids- 
fonds tambe ta bisa. 
Anteriormente 
6500 
persona a partisipá na e 
proyekto, pero e kantidat 
akí na fin di 2020 ya a subi 


na 8500. Nan ta haña e me- 
dio via GGD i ta paga 7,50 
euro pa luna pa 30 tablèt. E 
tèst ta kore te ougùstùs otro 
aña, pero ya for di awor 
ta evidente ku el a resultá 
eksitoso. 

ARUBA 
DEPORTE 


KRALENDIJK--Di 
akuerdo ku informashon- 
nan ku nos a risibí siman 
pasá di Diputado di De- 
porte sr. James Kroon, Sta- 
dion Antionio Trenidad na 
Rincon a keda aprobá pa 
inspektor di Concacaf, es- 
aki pa weganan internasho- 
nal di futbòl. Despues di 
basta trabou ku a tuma lugá 
na e stadion, awó por bisa 
ku e stdion a keda aprobá 
pa Inspektor di Concacaf 
ku ta na Boneiru, loke a 
nifiká ku Boneiru awó por 
disfrutá di e partido di fut- 
bòl di nos selekshon aki 
na kas mes dia 28 di mart 
2023 den Stadion Antonio 
Trenidad 
kompletamente 


Pa weganan Nations League 
Concacaf a aprobá Stadion Antonio Trenidad 


KRALENDIJK--In- 
skripshon pa 4daagse di 
Nijmegen pa e aña aki ya a 
bula 46 mil partisipante. 
Esaki di akuerdo ku in- 
formashonnan ku nos a 
risibí di e konosido kanadó 
Nazario Alberto, ku tur aña 
ta kana den e 4daagse di Ni- 


KRALENDIJK--Plei- 
òf kampionato biliart bola- 
8 ta kuminsá djaweps awó 
23 di febrüari 2023, esaki 
mitar di ocho anochi den 
sala di biliart di Kompleho 
Deportivo Jorge Nicolaas a 
Kaya Amsterdam. 


Partidonan plei-òf. 
23 febrüari 2023 Pa 
Tropicana vs Azteca. 
28 febrüari 2023 Mas- 
tertouch vs The Untouch- 
ables. 
2 mart 2023 The Un- 


KRALENDIJK--Fin 
di siman pasá, pa ta mas 
eksakto djaweps siman 
pasá 16 di febrüari, pa 
loke ta trata e último par- 
tido di biliart bola-8 bá- 
lido pa kampionato 2022- 
2023, e tim di biliart di 
Antriòl Pariba ku ta The 
Untouchables, a gana di 
Mastertouch di Kaya Ni- 
kiboko Sùit ku skor pèrtá 
di 5-4. 
Pa loke ta e partido riba 
su mes, aki e sètnan di e 
partido. 
Mastertouch - The Un- 
touchable. 
D. Anthony – G. Al- 
berto 2-1. 
Z. Statie – Ch. Thomas 
0-2. 


renobá. Pa esaki a bira re- 
alidat, e insprktor di Con- 
cacaf a hasi su inspekshon 
reglamentario riba e tereno 
di wega ku a haña un ta- 
peit di yerba artifisial, ku 
ta kumpli ku eksigensianan 
di FIFA. E inspector a keda 
ekantá ku e tereno di wega 
i duna su aprobashon me- 
sora na esaki. Trabounan 
ta kontinuá pa e transfor- 
mashon di e kalidat i po- 
tensia di e lusnan di 200lux 
pa 1000lux. Pa loke ta e or- 
ganisashon di Concacaf, ta 
yegando Boneiru dia 26 di 
mart 2023, huntu ku e ekipo 
di Turks and Caicos Island, 
tambe prensa internashonal 
ku lo bai ta presente pa ko- 


bèrtura di e partido di nos 
selekshon kontra Turks and 
Caicos Island. 
Tur kos ta kanando se- 


gun plan pa asina Boneiru 
por selebrá e promé wega 
di Nations League di su 
selekshon nashonal di fut- 


bòl dia 28 di mart 2023. 
Reservá e fecha aki 
p’abo no pèrdè e evento 
históriko aki. 


Inskripshon 4daagse a bula 47 mil 


jmegen aya na Hulanda. 
Siman pasá ku nos taba- 
tin kontakto ku Nazario ya 
esaki a pasa 46 mil inskri- 
phon i pa fin di siman pasá 
esaki lo a bula 47 mil parti- 
sipante ku lo a inskribí. 
Te na momentu ku nos 
tabatin kontakto ku Na- 


zario, e no a haña e infor- 
mashonnan ainda pa e dia 
ei, pero talbes momentu ku 
e lo a risibí esakinan mas 
atardi e dia ei, e total di 
kanadónan ku lo a inskribí 
a bula 47 mil. 
Pa loke ta e partisipan- 
tenan di Boneiru, te ainda 


esaki manera ta e kaso ya ta 
basta aña kaba, solamente 
Nazario i Ròy a inskribí, 
manteniendo pues e dos 
partisipantenan di nos isla 
pa Boneiru. 
Pa loke ta su prepara- 
shon pa e kaminata segun 
Nazario a bisa, e ta trein 


leve warda dia yega pa e 
biaha pa Hulanda pa e “vi- 
ergaagse” dje aña aki. 
Nos ta deseá Nazario i 
Ròy tur klase di éksito ku 
e preparashonnan i tambe e 
kaminata “4daagse” dje aña 
aki. 


Plei-òf Bola-8 ta 
kuminsá djaweps 


touchables – vs La Tropi- 
cana. 
16 mart 2023 Azteca vs 
Mastertouch. 
21 mart 2023 The Un- 
touchables vs Azteca. 
23 mart 2023 La Tropi- 
cana vs Mastertouch. 
28 mart 2023 La Tropi- 
cana vs Mastertouch. 
30 mart 2023 The Un- 
touchables – Azteca. 
4 aprel 2023 Azteca vs 
Mastertouch. 
6 aprel 2023 The Un- 
touchables vs La Tropicana. 


11 aprel 2023 Master- 
touch vs The Untouchables. 
13 aprel 2023 La Tropi- 
cana vs Azteca. 


Final. 
18 aprel 2023 1 vs 2. 
20 aprel 2023 1 vs 2. 
23 aprel 2023 si ta 
nesesario. 
Weganan di plei-òf ta 
19:30. 
E partido si ta nesesario 
ta tuma lugá 13:00. 


The Untouchable 5-4 riba 


Mastertouch 
F. Winklaar – D. Zhen 
1-2. 
J. Winklaar – Ch. Jan- 
zen 1-2. 
J. Chatlein – H. Duran 
2-0. 
G. Frans – P. Cicilia 
2-0. 
R. Cicilia – Y. Zhen 
0-2. 
N. Coffie – J. Janzen 
2-0. 
E. Winklaar – H. Mar- 
tines 1-2 ku un 7bola pa 
Martines. 
E 4 ekiponan den plei- 
òf ta konosí. 
Ekiponan den plei-òf. 
Mastertouch. 
Azteca. 
The Untouchable. 
La Tropicana. 

Aanbod trainingen 


MRT - Tuinonderhoud 


MEI - Uiterlijk verzorging 


JUN - Schoonmaak 


Bo ke traha? 
Nos tin trabou! 


Wil jij werken in tuinonderhoud, uiterlijke 


verzorging of schoonmaak, maar heb je 


nog geen ervaring? Schrijf je NU in voor 


één van de gratis jobprogramma’s van 


Plenchi di Trabou. Dan leer je in korte tijd 


alles om aan de slag te gaan als tuinman 


of vrouw, uiterlijke verzorger of schoonmaker. 


Het mooie is: je hebt daarna gelijk een baan! 


Bel snel 7158346 of mail 


info@plenchiditrabou.com. 


Je kan natuurlijk ook langskomen 


bij ons kantoor aan 


Kaya L.D. Gerharts 12 


Gratis! 


ARUBA 
DEPORTE 


KRALENDIJK--E or- 
ganisashon di zeilmentu 
riba tera ta duna di konosé 
ku e ta kompartí su tereno 
ku esun ku tin e rekord 
mundial ku ta Dave Lus- 
sier. 


Ken ta Dave Lussier? 
Den añanan pasá e la 
mira un video di zeilmentu 
riba tera, pero e la tuma 
parti di esaki na aña 2018. 
E la haña e oportunidat pa 
purba esaki den su fakansi 
na Amazone huntu ku su 
kasá. 
Anke ku na e momentu 
ei no tabatin muchu bientu, 
nan a haña bon i kumpra 
dos blokarts, (esey ta yate 
ku 3 wielnan). E la bai 
konsentrá riba esaki pa mas 
hende ku ta praktiká huntu 
kune. Pa prèt e la kuminsá 
partisipá na kompetensia- 
nan na Merka. 


Kampion ku rekòrt di mas haltu di bishitá na Boneiru 


Kon Dave a skor komo 
prinsipiante pa e record 
mundial? 
Mientrastantu e tabata 
hasi investigashon e la 
tuma kontakto ku otronan 
i e la diskubrí “Blokart 
Nort American Champion- 
ships 2018” den woestijn 
na California i e la disidí 
porfin pa kompetí. E no a 
pensa nunka ku despues di 
añanan lo a sigui papia di 
su promé Regata. 
Den kuminsamentu pa 
bai tuma parti den un kom- 
petensia mester a praktiká 
hopi dia. Durante di un di 
su treinennan Dave a logra 
porfin 56 mia pa ora, loke 
tabata un shòk p’e. 
E la sak’afo ku e por bai 
asina duru den un blokart 
asina chikitu. Nunka e 
la kere ku e por bai asina 
duru i move 56 mia pa ora. 
Ku esaki e la realisá ku e 


ta kla pa laga kompetensia 
kuminsá numa! 
Ora e treinennan a kaba, 
e kompetensia di bèrdat a 
kuminsá. Segun e dianan 
tabata pasa, su abilidat a 
bira mas mihó. Den e úl- 
timo “race” di Regatta, a 
bini un bientu diripiente i 
hopi fuerte, un “Haboob”. 
Esei ta un bientu diripi- 
ente di mas ku 40 kònòpi, 
ku mal bista dor di e santu 
ku ta supla, e no por a tuma 
nota mas kiko ta pasando, 
ku e tabata banda di esun 
ku tin e “record” mundial 
ku ta Scott Young. Despu- 
es e la sinta tuma nota di e 
“record mundial. Momen- 
tu ku Dave su adrenaline 
a kalma, e la realisá ku e 
“race-app” tabata bay 76 
mia pa ora. 


Riba Scott su GPS e la 
tuma nota ku nan tabata 
bai 77,5 mia pa ora, loke 
ta 125 kilometer pa ora. 
Konstantemente nan taba- 
ta banda di otro i e GPS ta 
nota e resultado mas mihó. 
Di e forma aki nan a bira 
tenedor di “Blokart World 
Speed Record”. 
Nan tabata na e mo- 
mentu eksakto i na e lugá 
korekto. E Haboob den 
e woestijn di santu a hasi 
esaki bastante pèrtá. Danki 
Dios ningun hende no a 
haña daño. Si e bientu duru 
ei a kuminsá mas promé 
den kuminsamentu, nan lo 
a para esaki mesora. 
Kiko Dave su plannan 
ta riba Boneiru? 
Komo ku Dave ta pro- 
mé bia riba Boneiru, e kier 


a gosa di zeilmentu riba 
tera. 
Tambe e la organisá 
un mini-workshop pa e 
muchanan di Jong Bonaire. 
Dave ke kompartí su 
pasion ku otronan i inspirá 
nan pa sigui nan soñonan. 
Maske e no bai kibra su 
record e siman aki, sigur e 
lo pasa tremendo dianan na 
Boneiru. 


Aventura 
Zeilmentu riba tera na 
Boneiru ta hopi gustá, pa- 
sobra bo por probechá di 
e bientunan di “passaat” 
i kompartí zeilmentu riba 
tera ku otronan. 
Reservá p’abo tuma 
parti, subi un “Blokart” 
pa un “rit” den bientu di e 
parti pariba di Boneiru. 


20 
Djamars 21 febrüari 2023 
20 


KRALENDIJK -- Dia 
16 di mart Qredits Boneiru 
ta kuminsá ku e di dos e- 
dishon di ‘Small Business 
Academy’, un programa 
edukashonal pa esnan ku ke 
lanta nan propio empresa. 
E ta un inisiativa di Qredits 
ku e meta pa prepará e kur- 


Di dos edishon ‘Small Business Academy’ 


sistanan mas mihó ku ta po- 
sibel riba un nivel empre- 
sarial. Pa medio di e kurso 
akí, Qredits ke desaroyá i 
stimulá kualidatnan empre- 
sarial den e komunidat di 
Boneiru i pa asina garan- 
tisá desaroyo ekonómiko 
duradero. E kurso ta basá 


riba skirbimentu di un plan 
di negoshi pa medio di un 
programa digital, esta ‘e- 
learning’. Via di e diferente 
seshon klasikal, lo kubri 
diferente tema importante 
pa desaroyá i engrandesé 
abilidatnan i konosementu 
empresarial di e kursista 


i yud’é kompilá e infor- 
mashon relevante pa su 
plan di negoshi. Temanan 
manera entre otro efektivi- 
dat personal, análisis di 
konkurensia, investigashon 
di merkado, presentashon 
di un produkto òf servisio, 
media sosial, maneho fi- 
nansiero i tipo di finansia- 
mentu, lo keda tratá den e 
seshonnan. 
Na final di e kurso, e 
kursistanan lo presentá nan 
plan di negoshi pa medio di 
un ‘pitch’ dilanti di un pè- 
nel di eksperto. 
Pa partisipá ta impor- 
tante ku e persona tin un 
konosementu 
básiko 
di 
emprendementu, 
konose- 
mentu básiko di kòmpiuter, 
ta komprondé e idioma- 


nan ingles i hulandes i sa 
konkretamente kua produk- 
to òf servisio e ke trese riba 
merkado. 
E kurso tin un gastu 
di 350 dòler, inkluí ABB. 
Mará na e montante akí ta 
inkluí akseso na ‘e-learn- 
ing’, materialnan nesesario 
pa por sigui e kurso i un 
sertifikado. 
Bo ke krese bo konose- 
mentu komo empresario 
i skibi bo plan di negoshi, 
bishitá e website bonaire- 
po.qredits.com/academy/ 
skol-di-empresario.html 
i 
inskribí mas tardá 3 di mart. 
Lugá ta limitá. 
Den kaso ku tin pregun- 
ta, por manda un e-mail na 
smallbusinessacademybo- 
naire@qredits.nl 


